หม่อมเจ้าทิพยฉัตร ฉัตรชัย

ร้อยตรี หม่อมเจ้าทิพยฉัตร ฉัตรชัย (6 ตุลาคม พ.ศ. 2477 – 13 มกราคม พ.ศ. 2553) เป็นพระโอรสในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่หม่อมเอื้อม ฉัตรชัย ณ อยุธยา เป็นผู้กำกับภาพยนตร์ และผู้นิพนธ์บทภาพยนตร์

**พระประวัติ**
หม่อมเจ้าทิพยฉัตร ฉัตรชัย มีพระนามลำลองว่า ท่านชายเอื้อม เป็นพระโอรสในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่หม่อมเอื้อม ฉัตรชัย ณ อยุธยา (สกุลเดิม อรุณทัต) เมื่อวันที่ 6 ตุลาคม พ.ศ. 2477 มีพระพี่น้องร่วมพระบิดา 11 องค์
หม่อมเจ้าทิพยฉัตร ฉัตรชัย เสกสมรสกับหม่อมจารุศรี (สกุลเดิม รัตนวราหะ) และมีหม่อมอีกสองคน คือ หม่อมมัณฑนา (สกุลเดิม บุนนาค) และหม่อมอรศรี (สกุลเดิม ลีนะวัต) มีโอรส-ธิดา 9 คนดังนี้ 
เกิดแต่หม่อมจารุศรี ฉัตรชัย ณ อยุธยา (6 มกราคม พ.ศ. 2480 – 28 ตุลาคม พ.ศ. 2558)
*หม่อมราชวงศ์ลักษมีฉัตร วรวรรณ สมรสกับหม่อมหลวงปริญญากร วรวรรณ
*หม่อมราชวงศ์กมลฉัตร บุญพราหมณ์ สมรสกับพร้อมพงศ์ บุญพราหมณ์
*หม่อมราชวงศ์ธิดาฉัตร ฉัตรชัย
*หม่อมราชวงศ์ปิยฉัตร ฉัตรชัย
เกิดแต่หม่อมมัณฑนา ฉัตรชัย ณ อยุธยา
*หม่อมราชวงศ์มณฑิรฉัตร ฉัตรชัย
**หม่อมหลวงฑวิฉัตร ฉัตรชัย
**หม่อมหลวงอธิฉัตร ฉัตรชัย
เกิดแต่หม่อมอรศรี ฉัตรชัย ณ อยุธยา
*หม่อมราชวงศ์เอื้อมทิพย์ เศวตศิลา สมรสกับนัทธิน เศวตศิลา
*หม่อมราชวงศ์ฉัตรทิพย์ ฉัตรชัย
**หม่อมหลวงชยากร ฉัตรชัย
*หม่อมราชวงศ์เอิบทิพย์ ฉัตรชัย
หม่อมเจ้าทิพยฉัตร ฉัตรชัย สิ้นชีพตักษัยเมื่อวันที่ 13 มกราคม พ.ศ. 2553 ที่วังในอำเภอปากเกร็ด จังหวัดนนทบุรี หลังจากประชวรด้วยพระโรคพาร์กินสัน เป็นเวลาถึง 15 ปี สิริชันษา 75 ปี นับเป็นหม่อมเจ้าองค์สุดท้ายของราชสกุลฉัตรชัย การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้อรรถนิติ ดิษฐอำนาจ องคมนตรี เป็นผู้แทนพระองค์ไปประกอบพิธีพระราชทานน้ำหลวงสรงศพ และทรงพระกรุณาโปรดเกล้าฯ พระราชทานพระโกศบรรจุศพ และรับศพไว้ในพระราชานุเคราะห์เป็นเวลา 7 วัน

ทั้งนี้สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ทรงพระกรุณาโปรดให้ พลอากาศเอกสมชาย เปล่งขำ เป็นผู้แทนพระองค์นำพวงมาลาประดับหน้าศพ พร้อมพวงมาลาของพระบรมวงศานุวงศ์ ต่อมาหม่อมเจ้ามงคลเฉลิม ยุคล เสด็จเป็นองค์ประธานในพิธีพระราชทานเพลิงศพ ณ เมรุวัดพระศรีมหาธาตุวรมหาวิหาร

**ผลงาน**
หม่อมเจ้าทิพยฉัตร มีผลงานกำกับภาพยนตร์ไทย และนิพนธ์บทภาพยนตร์เรื่องแรก เจ้าแม่  เป็นภาพยนตร์แนวบู๊ ต่อมาเปลี่ยนเป็นแนวรักโรแมนติกของหนุ่มสาว ทุกเรื่องเน้นทิวทัศน์สวยงามและเพลงไพเราะ- เจ้าแม่ (2519) กำกับร่วมกับ ฉลวย ศรีรัตนา ฉายวันที่ 20 พฤศจิกายน พ.ศ. 2519 ที่ เฉลิมไทย-พาราเมาท์ นำแสดงโดย อรัญญา นามวงศ์, สมบัติ เมทะนี- เพลงรักบ้านนา (2520) ฉายวันที่ 22 ตุลาคม พ.ศ. 2520 ที่ สยาม-แกรนด์-พาราเมาท์ นำแสดงโดย สมบัติ เมทะนี, มธุรส รัตนา- รักเอย (2521) ฉายวันที่ 5 พฤษภาคม พ.ศ. 2521 ที่ สยาม-ปารีส-ออสการ์-ไดเรคเตอร์   นำแสดงโดย พิศาล อัครเศรณี, เนาวรัตน์ ยุกตะนันท์- มนต์รักอสูร (2521) ฉายวันที่ 16 กันยายน พ.ศ. 2521 ที่สยาม-พาราเมาท์-ออสการ์-สามย่าน  นำแสดงโดย พิศาล อัครเศรณี, เนาวรัตน์ ยุกตะนันท์- เพลิน (2522) ฉายวันที่ 28 เมษายน พ.ศ. 2522 ที่ปารีส-ออสการ์-สามย่าน-วอชิงตัน นำแสดงโดย พิศาล อัครเศรณี, เนาวรัตน์ ยุกตะนันท์- ชื่นรัก (2522) ฉายวันที่ 29 ธันวาคม พ.ศ. 2522 ที่ เฉลิมไทย-สยาม-พาราเมาท์-วอชิงตัน นำแสดงโดย เศรษฐา ศิระฉายา, อรัญญา นามวงศ์- ผู้หญิง (2523) ฉายวันที่ 14 มิถุนายน พ.ศ. 2523 ที่ สยาม-อินทรา-ปารีส-กรุงเกษม นำแสดงโดย สรพงศ์ ชาตรี, อาพร โทณะวนิก, เนาวรัตน์ ยุกตะนันท์- เคหาสน์สีแดง (2523) ฉายวันที่ 18 ตุลาคม พ.ศ. 2523 ที่ โคลีเซี่ยม-เฉลิมไทย-พาราเมาท์ นำแสดงโดย พอเจตน์ แก่นเพชร, เนาวรัตน์ ยุกตะนันท์, ทูน หิรัญทรัพย์, อำภา ภูษิต- เชลยศักดิ์ (2524) ฉายวันที่ 28 มีนาคม พ.ศ. 2524 ที่ เฉลิมไทย-ปารีส นำแสดงโดย ภคินี อมราพิทักษ์, อาพร โทณะวณิก, ทูน หิรัญทรัพย์, วิฑูรย์ กรุณา, นิรุตติ์ ศิริจรรยา- เก็บรัก (2524) ฉายวันที่ 25 กรกฎาคม พ.ศ. 2524 ที่ เฉลิมไทย-พาราเมาท์-สามย่าน-โคลัมเบีย นำแสดงโดย ทูน หิรัญทรัพย์, เนาวรัตน์ ยุกตะนันท์, วิยะดา อุมารินทร์- ค่าแห่งความรัก (2524) ฉายวันที่ 23 ตุลาคม พ.ศ. 2524 ที่ แอมบาสเดอร์-รามา-ดาดา นำแสดงโดย พิศาล อัครเศรณี, ทูน หิรัญทรัพย์, เนาวรัตน์ ยุกตะนันท์- หล่อลากดิน (2525) ฉายวันที่ 29 พฤษภาคม พ.ศ. 2525 ที่ เฉลิมไทย-โคลีเซี่ยม-พาราเมาท์ นำแสดงโดย ทูน หิรัญทรัพย์, เนาวรัตน์ ยุกตะนันท์, ลักษณ์ อภิชาติ, มยุรา ธนะบุตร- ไอ้หนุ่มรถไถ (2525) ฉายวันที่ 5 พฤศจิกายน พ.ศ. 2525 ที่ เฉลิมไทย-พาราเมาท์-ลอนดอน นำแสดงโดย สรพงศ์ ชาตรี, เนาวรัตน์ ยุกตะนันท์- ขอรักเธออีกสักครั้ง (2526) ฉายวันที่ 4 มิถุนายน พ.ศ. 2526 ที่ เฉลิมไทย-ลิโด-ดาดา-วิลล่า-เฉลิมกรุง นำแสดงโดย ทูน หิรัญทรัพย์, นิรุตติ์ ศิริจรรยา, อมรรัตน์ อังธนานนท์- ครั้งหนึ่งเราเคยรักกัน (2526)  ฉายวันที่ 18 พฤศจิกายน พ.ศ. 2526 ที่ เอเธนส์-แกรนด์-พาราไดซ์ นำแสดงโดย สรพงศ์ ชาตรี, จารุณี สุขสวัสดิ์- แล้วเราก็รักกัน (2527) ฉายวันที่ 17 มีนาคม พ.ศ. 2527 ที่ สยาม-เฉลิมกรุง-ดาดา-รามา-สิริรามา นำแสดงโดย ทูน หิรัญทรัพย์, จารุณี สุขสวัสดิ์- ขอแค่คิดถึง (2527) ฉายวันที่ 1 กันยายน พ.ศ. 2527 ที่ เฉลิมไทย-สยาม-ดาดา-รามา-สิริรามา นำแสดงโดย สุชาติ ชวางกูร, ใหม่ สิริวิมล, ธงไชย แมคอินไตย์- รักนี้เราจอง (2527) ฉายวันที่ 13 ตุลาคม พ.ศ. 2527 ที่ สยาม-เฉลิมกรุง-ดาดา-รามา นำแสดงโดย เบน อิศรางกูร ณ อยุธยา, ใหม่ สิริวิมล- ด้วยรักคือรัก (2528) ฉายวันที่ 17 สิงหาคม พ.ศ. 2528 ที่ พาราไดซ์-พระโขนงรามา-วังบูรพา นำแสดงโดย ธงไชย แมคอินไตย์, อัญชลี จงคดีกิจ- อีกครั้ง (2529) ฉายวันที่ 7 มิถุนายน พ.ศ. 2529 ที่ ลิโด-อินทรา-เฉลิมกรุง-วิลล่า นำแสดงโดย ธงไชย แมคอินไตย์, อัญชลี จงคดีกิจ- ด้วยรักและผูกพัน (2529) ฉายวันที่ 18 ตุลาคม พ.ศ. 2529 ที่ เฉลิมไทย-สยาม-อินทรา นำแสดงโดย ธงไชย แมคอินไตย์, กาญจนา จินดาวัฒน์- หากคุณรักใครสักคน (2530) ฉายวันที่ 20 มิถุนายน พ.ศ. 2530 ที่ สยาม-เฉลิมไทย-อินทรา นำแสดงโดย กาญจนา จินดาวัฒน์, บดินทร์ ดุ๊ก- จงรัก (2531) ฉายวันที่ 16 กุมภาพันธ์ พ.ศ. 2531 ที่ เฉลิมไทย-อินทรา-สยาม นำแสดงโดย บิณฑ์ บรรลือฤทธิ์, มาช่า วัฒนพานิช, บดินทร์ ดุ๊ก- ด้วยรักคิดถึง (2531)  ฉายวันที่ 17 กันยายน พ.ศ. 2531 ที่ สยาม-เฉลิมไทย-อินทรา-วิลลา นำแสดงโดย บดินทร์ ดุ๊ก, ลลิตา ปัญโญภาส- เสน่หา (2532) ฉายวันที่ 22 กรกฎาคม พ.ศ. 2532 ที่ สยาม-อินทรา-เฉลิมกรุง-พันธ์ทิพย์ นำแสดงโดย บดินทร์ ดุ๊ก, ไกรวิทย์ พุ่มสุโข, จริยา สรณะคม- ด้วยรักไม่รู้จบ (2534) ฉายวันที่ 25 พฤษภาคม พ.ศ. 2534 ที่ สยาม-อินทรา-เฉลิมกรุง-มอลล์ 5 นำแสดงโดย บดินทร์ ดุ๊ก, สิเรียม ภักดีดำรงฤทธิ์- เกาะรัก (2534) ฉายวันที่ 24 สิงหาคม พ.ศ. 2534 ที่ สยาม-อินทรา-เฉลิมกรุง-มอลล์ 5 นำแสดงโดย ภุชงค์ โยธาพิทักษ์, คัทรียา กาญจนโรจน์, เปียเชอร์ กาญจนโรจน์- อยากบอกให้รู้ว่ารัก (2534) ฉายวันที่ 23 พฤศจิกายน พ.ศ. 2534 ที่ สยาม-อินทรา-มอลล์5 ฯลฯ นำแสดงโดย บิลลี่ โอแกน, สิเรียม ภักดีดำรงฤทธิ์- เพียงเรามีเรา (2535) ฉายวันที่ 29 กุมภาพันธ์ พ.ศ. 2535 ที่ สยาม-อินทรา-มอลล์5-อิมพีเรียล นำแสดงโดย สันติสุข พรหมศิริ, จินตหรา สุขพัฒน์

**บทภาพยนตร์**
 เพลงรักบ้านนา (2520) ฉายวันที่ 22 ตุลาคม พ.ศ. 2520 ที่ สยาม-แกรนด์-พาราเมาท์ นำแสดงโดย สมบัติ เมทะนี, มธุรส รัตนา, ไพรวัลย์ ลูกเพชร, บู๊ วิบูลย์นันท์, สมจินต์ ธรรมทัต- มนต์รักอสูร (2521) ฉายวันที่ 16 กันยายน พ.ศ. 2521 ที่สยาม-พาราเมาท์-ออสการ์-สามย่าน  นำแสดงโดย พิศาล อัครเศรณี, เนาวรัตน์ ยุกตะนันท์, พีท ทองเจือ, สมพงษ์ พงษ์มิตร- ไอ้หนุ่มรถไถ (2525) ฉายวันที่ 5 พฤศจิกายน พ.ศ. 2525 ที่ เฉลิมไทย-พาราเมาท์-ลอนดอน นำแสดงโดย สรพงศ์ ชาตรี, เนาวรัตน์ ยุกตะนันท์, ส.อาสนจินดา, สมควร กระจ่างศาสตร์, เด๋อ ดอกสะเดา- ครั้งหนึ่งเราเคยรักกัน (2526)  ฉายวันที่ 18 พฤศจิกายน พ.ศ. 2526 ที่ เอเธนส์-แกรนด์-พาราไดซ์ นำแสดงโดย สรพงศ์ ชาตรี, จารุณี สุขสวัสดิ์, ดิลก ทองวัฒนา, มธุรส รัตนา, กำธร สุวรรณปิยะศิริ- ขอแค่คิดถึง (2527) ฉายวันที่ 1 กันยายน พ.ศ. 2527 ที่ เฉลิมไทย-สยาม-ดาดา-รามา-สิริรามา นำแสดงโดย สุชาติ ชวางกูร, ใหม่ สิริวิมล, ธงไชย แมคอินไตย์- ด้วยรักและผูกพัน (2529) ฉายวันที่ 18 ตุลาคม พ.ศ. 2529 ที่ เฉลิมไทย-สยาม-อินทรา นำแสดงโดย ธงไชย แมคอินไตย์, กาญจนา จินดาวัฒน์, กำธร สุวรรณปิยะศิริ- ด้วยรักไม่รู้จบ (2534) ฉายวันที่ 25 พฤษภาคม พ.ศ. 2534 ที่ สยาม-อินทรา-เฉลิมกรุง-มอลล์ 5 นำแสดงโดย บดินทร์ ดุ๊ก, สิเรียม ภักดีดำรงฤทธิ์, ไพโรจน์ ใจสิงห์, รอง เค้ามูลคดี, พูนสวัสดิ์ ธีมากร

**แสดงภาพยนตร์**
 รักเอย (2539)

**อำนวยการสร้าง**
 เจ้าแม่ (2519) กำกับร่วมกับ ฉลวย ศรีรัตนา ฉายวันที่ 20 พฤศจิกายน พ.ศ. 2519 ที่ เฉลิมไทย-พาราเมาท์ นำแสดงโดย อรัญญา นามวงศ์, สมบัติ เมทะนี, อดุลย์ ดุลยรัตน์, สุริยา ชินพันธุ์, ภูมิ พัฒนายุทธ, สมจินต์ ธรรมทัต, บู๊ วิบูลย์นันท์

**บทละคร**
 เพลงรักบ้านนา (2554)
ระยะหลัง หม่อมเจ้าทิพยฉัตร ทรงหันไปทรงงานอยู่เบื้องหลัง เป็นนักแปลบทภาพยนตร์ต่างประเทศ และทรงประกอบกิจการร้านอาหารชื่อ "บ้านสีม่วง" กับหม่อมอรศรี

**พระเกียรติยศ**

**เครื่องราชอิสริยาภรณ์**

**พระยศ**

**พระยศทางทหาร**
 1 มกราคม พ.ศ. 2500: ร้อยตรี

**พงศาวลี**

**อ้างอิงและเชิงอรรถ**

**แหล่งข้อมูลอื่น**
  ร้านอาหาร บ้านสีม่วง

ราชสกุลฉัตรชัย
หมวดหมู่:ผู้กำกับภาพยนตร์ชาวไทย
หมวดหมู่:หม่อมเจ้าชาย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:เสียชีวิตจากโรคหลอดเลือดสมอง